જામનગર તા. ૯ઃ જામનગર મહાનગરપાલિકાની હદમાં આવતી તમામ મિલકતના મિલકતધારકો-કરદાતાઓને માહિતગાર કરવામાં આવે છે કે જામનગર મહાનગરપાલિકા દ્વારા ક્ષેત્રફળ આધારીત પ્રોપર્ટી ટેક્સની નવી આકારણી માટે હાઉસ-ટુ-હાઉસ સર્વે-માપણીની કામગીરી ચાલુ કરવામાં આવી છે. જેમાં મહાનગરપાલિકાના સ્ટાફને તેમજ સાથે રહેલા જામનગર મહાનગરપાલિકા એસ.એમ. બોધરા એન્ડ કંપનીને સર્વે-માપણીની કામગીરી સોંપવામાં આવેલ છે. આ એજન્સીના સ્ટાફને પૂરતી અને સાચી માહિતી આપવા મિલકતધારકોને અપીલ કરવામાં આવે છે તેમજ સાથ અને સહકાર આપવા પણ જણાવાયું છે. સ્થળ ઉપર માપણી કરવા આવેલ સ્ટાફને માંગ્યા મુજબની સાચી વિગતો પૂરી પાડવા અનુરોધ કરવામાં આવ્યો છે.